Pjetrasanta

Pjetrasanta (it. Pietrasanta) – miestas Italijoje, Toskanoje, Lukos provincijoje, 3 km nuo Ligūrijos jūros kranto, tarp Viaredžo pietuose ir Masos šiaurės vakaruose, Apujos Alpių papėdėje. Praeina Pizos–Genujos plentas ir geležinkelis. Verčiamasi žemės ūkiu, turizmu, kasamas ir apdirbamas marmuras. Aplink centrinę miesto aikštę išsidėsčiusi XIV a. Šv. Martyno katedra ir Šv. Augustino bažnyčia (su krikštykla, kurioje išlikęs viduramžių šaltinis), XII a. Rokos tvirtovės liekanos. Istorija Pjetrasanta įkurta 1255 m. prie lombardų Roka di Salos tvirtovės. Nuo XIV a. priklausė Genujos respublikai, 1484 m. tapo Florencijos Medičių valda. II pasaulinio karo metais pro miestą ėjo vokiečių gynybinė linija, čia vyko nuožmios kovos. Šaltiniai